  Анжелика Тихонова корреспондент Алнаш ёросысь Асан Техникумын выль хоккей коробка пуктӥзы. Со сярысь «ВКонтакте» мерлыко вотэсысь бамаз Алнаш ёрослэн тӧроез Алексей Семёнов ивортӥз. Ӵектосэз кичӧлтонъёсты быдэстыны коньдон висъян (инициативной бюджетирование) программая улонэ пыӵатӥзы. Хоккей коробкалэсь бортъёссэ пуктӥзы ини, площадказэ асфальтэн шобыртӥзы. Матысь дыре тыл юбоос пуктозы, со сяна, спонсоръёслэн юрттэменызы асфальтэз резинка пырыен шобыртозы. Гужем пумозь Алнаш ёросын эшшо куинь хоккей площадкаос лэсьтозы на. Соос «Благоустройство сельских территорий» программа улсын кылдозы. Озьы толалтэ йӧ вылэ потаны Ляли, Вуж Шудья но Шор Утчан гуртъёсын улӥсьёс быгатозы. Тодэ вайытом, Сюмси ёросын покчи пиналъёсты коньки вылэ султытыны ӧдъяло.  Тегъёс: Спорт Хоккей Удмуртия Алнаш лэсьтськон кичӧлтонъёс  